Менскае пагадненьне (2014)

**Ме́нскі пратакол** — пагадненьне пра спыненьне агню паміж урадамі Ўкраіны і Расейскай Фэдэрацыі ад 5 верасьня 2014 году пры пасярэдніцтве Арганізацыі бясьпекі і супрацы ў Эўропы, што забавязалася назіраць за неўжываньнем зброі. Складаўся з 12 пунктаў, у тым ліку ўлучаў абмен палоннымі, вывад з Украіны расейскіх вайсковых злучэньняў і ўзбраеньня разам з баевікамі і наймітамі ды амністыю расейскіх пасобнікаў. Уступіў у сілу ў той жа дзень з 18:00 паводле менскага часу. Акрамя ўдзельнікаў , без пазначэньня прыналежнасьці пад подпісам расейскага амбасадара ўласныя подпісы паставілі Аляксандар Захарчанка і Ігар Платніцкі, якія бралі ўдзел у кіраваных расейскімі дывэрсантамі тэрарыстычных арганізацыях «Данецкая» і «Луганская народныя рэспублікі».

19 верасьня 2014 г. у Менску падпісалі *Мэмарандум аб выкананьні палажэньняў Пратаколу* ад 5 верасьня, што складаўся зь 9 пунктаў. Спыненьне вайсковых падразьдзяленьняў бакоў абвяшчалася на лініі іх судакрананьня па *зьмененым* стане на 19 верасьня ў сувязі з *парушэньнем* спыненьня агню. Цягам наступных сутак (20 верасьня) прадугледжваўся адвод гарматаў калібрам звыш 100 мілімэтраў ад лініі судакрананьня на 15 кілямэтраў і разьмяшчэньне ў гэтай паласе агульнай шырынёй 30 км назіральнікаў АБСЭ. Таксама ў межах паласы адводу гарматаў прадугледжвалася спыненьне вайсковых палётаў і ўстаноўкі мінаў. У 4-ым пункце адмыслова ўдакладняўся адвод гарматаў на адлегасьць іх найбольш далёкай стральбы. У тым ліку згадвалася  (РСЗА) , што стаяла на ўзбраеньні *выключна расейскага* войска ().

## Удзельнікі кантактнай групы
* АБСЭ: , прадстаўніца старшыні АБСЭ па пытаньнях урэгуляваньня сытуацыі ва Ўкраіне (швайцарскі дыплямат).
* Украіна: Леанід Кучма, упаўнаважаны прадстаўнік прэзыдэнта Ўкраіны (былы прэзыдэнт Украіны).
* Расея: Міхаіл Зурабаў, упаўнаважаны прадстаўнік прэзыдэнта Расеі і амбасадар Расеі ва Ўкраіне.

## Склад пратаколу
# Забясьпечыць неадкладнае двухбаковае спыненьне прымяненьня зброі.
# Забясьпечыць маніторынг і вэрыфікацыю з боку АБСЭ рэжыму неўжываньня зброі.
# Ажыцьцявіць дэцэнтралізацыю ўлады, у тым ліку шляхам прыняцьця Закона Ўкраіны «Аб часовым парадку мясцовага самакіраваньня ў асобных раёнах Данецкай і Луганскай абласьцей» (Закон аб асаблівым статусе).
# Забясьпечыць пастаянны маніторынг на расейска-ўкраінскай дзяржаўнай граніцы і вэрыфікацыю з боку АБСЭ са стварэньнем зоны бясьпекі ў памежных раёнах Украіны і Расейскай Фэдэрацыі.
# Неадкладна вызваліць усіх закладнікаў і асобаў, якія незаконна ўтрымліваюцца.
# Прыняць закон аб недапушчэньні перасьледу і пакараньня асобаў у сувязі з падзеямі, якія адбыліся ў асобных раёнах Данецкай і Луганскай абласьцях Украіны.
# Працягнуць інклюзіўны агульнанацыянальны дыялёг.
# Прыняць меры дзеля паляпшэньня гуманітарнай сытуацыі на Данбасе.
# Забясьпечыць правядзеньне датэрміновых мясцовых выбараў у адпаведнасьці з Законам Украіны «Аб часовым парадку мясцовага самакіраваньня ў асобных раёнах Данецкай і Луганскай абласьцей» (Закон аб асаблівым статусе).
# Вывесьці незаконныя ўзброеныя фармаваньні, вайсковую тэхніку, а таксама баевікоў і наймітаў з тэрыторыі Ўкраіны.
# Прыняць праграму эканамічнага адраджэньня Данбасу і аднаўленьня жыцьцядзейнасьці рэгіёну.
# Прадаставіць гарантыі асабістай бясьпекі для ўдзельнікаў кансультацыяў.

## Вынікі
5 верасьня а 18-й гадзіне набыў моц рэжым спыненьня агню на ўсходзе Ўкраіны, аднак пасьля гэтага абодва бакі неаднакроць абвінавачвалі адзін аднаго ў ягоным парушэньні.

## Глядзіце таксама
* Менскія пагадненьні (2015)
* Наварасея

## Крыніцы

## Вонкавыя спасылкі
* Арыгінал пратаколу на бачыне АБСЭ

Катэгорыя:Гісторыя Менску
Катэгорыя:2014 год у Беларусі
Катэгорыя:Міжнародныя пагадненьні 2014 году
Катэгорыя:Вайна на ўсходзе Ўкраіны
Катэгорыя:Міжнародныя пагадненьні Ўкраіны
Катэгорыя:Данецкая народная рэспубліка
Катэгорыя:Луганская народная рэспубліка
Катэгорыя:Міжнародныя пагадненьні Расеі
Катэгорыя:Арганізацыя бясьпекі і супрацы ў Эўропе